Guan Yu

Guan Yu, baita ere Kuan Yü eta Kuan Ti (Hedong, egungo Shanxi, Txina, ? - Fancheng, egungo Hubei, Txina, 219), Txinako mitologian, guduaren jainkoa da.

Txinako jainkoetan estimazio gehien duenetakoa da; gudarien babesle ez ezik, beste lanbide askoren babesletzat hartua da. Deabruen kontra ahalmen handia duela uste da; berak ez ezik, bere irudia antzezten dutenek ere ahalmen horretan parte hartzen dutela uste da.

 Biografia 

Izatez, Kuan Ti (edo Kuan Yü, hala deitu baitzen historian) Hiru Erreinuen garaian (K. a. III. mendea) bizi izan zen; historiak jende ahularen eta txiroaren babesletzat aipatzen du, agintari gaiztoen kontra.

219an Kuan Yü atxilo hartu eta hil egin zuten. Tradizioak haren irudia goratu zuen, eta azkenik 1594an Ming dinastiako enperadore batek jainko kanonizatu zuen.

 Erreferentziak 

Kategoria:Txinako militarrak
Kategoria:Txinatar mitologia
Kategoria:Gerraren jainkoak
Kategoria:Jainko-jainkosa zaintzaileak